Leslie Bricusse
Store norske leksikon,Kunst og estetikk,Musikk,Musikaler
Leslie Bricusse er en britisk komponist og librettist. Han fikk sitt gjennombrudd i samarbeid med skuespilleren, sangeren og forfatteren Anthony Newley i den eksperimentelle musikalen Stop The World – I Want To Get Off (Stopp verden – jeg vil av, 1961). Til deres senere suksesser hører Pickwick (1963, etter Charles Dickens' roman).
I sine musikaler skriver Bricusse til tider bare musikken, andre ganger bare tekstene og i enkelte tilfeller begge deler. Jekyll & Hyde: The Musical (1997) har musikk av Frank Wildhorn. Han er en av vår tids få aktive skapere av musikalfilmer, som Doctor Dolittle (1967, Oscar-pris), Goodbye Mr. Chips (1969), Scrooge (1970), Willy Wonka & The Chocolate Factory (1971) og Victor/Victoria (1982, Oscar-pris; sceneversjon i 1995).Bricusse har også skrevet tekstene til James Bond-sangene Goldfinger (1964) og You only live twice (1967) og store deler av repertoaret til Sammy Davis jr. og Shirley Bassey. Les mer i Store norske leksikon musikal Eksterne lenker Leslie Bricusse